Rubiaceae
Ti Rubiaceae ket ti pamilia dagiti agsabsabong a mula, a kadawyan nga ammo a kas ti kape, madder, wenno pamilia ti bedstraw . Daytoy ket buklen dagiti naindagaan a kayo, bassit a mula, liana, wenno dagiti yierba a mailasin babaen ti simple, agsumbangir a bulbulong nga addaan kadagiti interpesiolar nga estipula. Aglaon ti pamilia kadagiti agarup a 13,500 a sebbangan kadagiti 611 a henero, a mangramid daytoy iti maikapat a kadakkelan a pamilia ti angiospermae. Ti Rubiaceae ket addaan iti maysa a kosmopolitano a pannakaiwarwaras; nupay kasta, ti kadakkelan a dibersidad ti sebbangan ket maipatengnga kadagiti subtropiko.[1] Dagiti nangruna iti ekonomia a sebbangan ket mairaman ti Coffea, ti taudan ti kape, Cinchona, ti taudan ti kontra malaria nga alkaloid a quinina, dagiti sumagmamano a tina a mula (kas ti Rubia), ken dagiti ornamental a kultibar (kas ti Gardenia, Ixora, Pentas).
Dagiti ladawan[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Angiosperm Phylogeny Website". Naala idi 1 Hunio 2014.
Dagiti akinruar a silpo[urnosen | urnosen ti taudan]
Dagiti midia a mainaig iti Rubiaceae iti Wikimedia Commons
Dagiti datos a mainaig iti Rubiaceae iti Wikispecies
szl_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn